Ευρωμπάσκετ 1946
Το 4ο Ευρωπαϊκό Πρωτάθλημα Καλαθοσφαίρισης (30 Απριλίου - 4 Μαΐου 1946) σηματοδότησε την επανέναρξη του θεσμού μετά το Β' Παγκόσμιο Πόλεμο. Φιλοξενήθηκε για δεύτερη φορά από τη Γενεύη (η επιλογή οφείλεται στην ουδετερότητα της Ελβετίας κατά τον πόλεμο), συμμετείχαν 10 εθνικές ομάδες και πρωταθλήτρια αναδείχθηκε η Τσεχοσλοβακία. Κορυφαίος της νικήτριας και του τουρνουά αναδείχτηκε ο Γιόζεφ Κρέπελα, ενώ έκανε ντεμπούτο ο κορυφαίος καλαθοσφαιριστής της Ευρώπης για τα επόμενα χρόνια, ο επίσης Τσεχοσλοβάκος πίβοτ Χάρολντ Μράζεκ με ύψος 1,93.